Source: https://www.pat-copii.ro/despre-mine
Timestamp: 2019-06-20 11:05:57+00:00

Document:
Pat copii Muscalu Olimpiu. Despre mine. Cum am facut mobila
Numele meu este Muscalu Olimpiu.
Sunt "inventatorul" acestor piese de mobilier, piese realizate, in cea mai mare parte, la cererea parintilor. Fiind tatal a doi copii, pot spune ca stiu cum trebuie sa arate un patut pentru acestia. Totul a inceput de la nevoia de a schimba patutul baiatului ( acum in varsta de 6 ani) atunci cand a crescut destul cat sa nu mai incapa in patutul tarc.
Stiind ce vreau, cum sa arate patul, cat de sigur sa fie, cat de mult sa-l atraga pe copil pentru a dormi singur, negasind asa ceva in magazine ( fie ele si virtuale), am pus pe hartie o idee. O idee care, mai tarziu, a devenit cautata si de alti parinti si tot mai tarziu, a devenit un model pentru alti "mesteri tamplari".
M-a interesat, in primul rand, sa-i fac un pat in forma de ceva. Ceva-ul asta era de fapt o masina, baiatul fiind indragostit de masini ( ca toti baietii, dealtfel...). Si l-am facut ! Uitandu-ma la patut, cu mandrie si satisfactie desigur, am constatat ca-i lipseste ceva. Un pic de siguranta !
Muchiile nu erau line si rotunjite, lucru ce l-ar fi putut afecta daca s-ar fi lovit in marginea patutului. Dupa indelungi cautari, am gasit varianta. O banda de protectie, rotunjita, din plastic cauciucat. Odata cu aceasta modificare, am eliminat si unghiurile ascutite ale panourilor laterale ( rezultate din forma aleasa, unghiurile dintre spate-geam si geam-botul masinii). Asa am eliminat riscul ca piticul sa pateasca ceva daca se loveste in margini.
Am ajustat si inaltimea totala a patului. Gandindu-ma la cat de nazdravan e, chiar daca panourile laterale il tin sa nu cada din pat, am ajuns la concluzia ca o cazatura de la 50 cm n-ar fi placuta deloc. Am redus inaltimea la 40 cm. Mi-am zis " E bine acum".
Urmarindu-l zile la rand, m-am gandit ca un upgrade si la imaginea de pe panou ar fi ceva ce l-ar incanta si mai mult. Si i-am desenat o imagine asemanatoare cu personajul Fulger McQueen din serialul Cars. A fost cea mai buna miscare.
Piticul meu a inceput sa doarma singur !!!
Dupa ceva vreme, devenind obisnuinta in a dormi singur in patul lui, refuza sa doarma in alt loc, pe alta perna. A inceput sa-mi fie dor sa dorm cu el, sa-l miros, sa-l tin in brate. Creste, capata personalitate, obiceiuri. Devine usor-usor, un barbat.
Dar o barza desteapta mi-a adus in casa fetita. O pitica la fel de nazdravana si frumoasa. Acum aveam din nou un pui pe care sa-l adulmec, sa-l tin pe mine, sa-l privesc in amanunt, mirandu-ma cat de complexa,dar si fragila e viata.
A inceput si ea sa creasca. Nemaiavand loc in tarc, m-am gandit sa-i fac si ei un patut si am luat-o de la capat. Acum stiam ce vreau, doar aveam experienta...
Daviducu' meu incepe in toamna scoala, Maria mea va incepe gradinita. Au crescut ! Sunt inalti si frumosi, sunt isteti si sanatosi. Mai nou, Maria nu mai zice "SANSAR" in loc de "TANTAR". :( S-a facut mare si isi pierde din farmecul pe care il emana cand pocea cuvintele. Ce sa facem, asta-i directia in care trebuie sa se indrepte. Anii trec, batranetea va incepe sa bata usor la usa, dar ma voi preface ca nu aud. Sunt mai in putere ca oricand, mai optimist ca oricand, mai dornic de a realiza inca niste ceva-uri, de a-mi lasa amprenta in societatea in care traiesc. Ar fi urat sa nu stie nimeni nimic de mine, sa nu insemn nimic pentru ceilalti, sa trec prin viata ca un ceva fara valoare.
Aceste piese de mobilier sunt niste incercari ( unele reusite, altele mai putin...) de a parodia, caricaturiza, pamfleta ( din punct de vedere grafic - daca se poate spune asa...) diverse modele de masini, personaje reale sau din desene animate, etc... La cererea clientilor, prietenilor, copiilor mei, am realizat tot felul de nebunii, care mai de care mai zbanghii, mai strambe, mai drepte, mai urate sau mai frumoase, cu scopul de a aduce un pic de originalitate in reprezentarea anumitor caracteristici ale subiectelor ( obiectelor) enumerate mai sus. Un pic in contradictie..." originalitate - reprezentarea caracteristicilor"... , insa, a caricaturiza, parodia, "pamfleta" o tema, un subiect, o opera anume, necesita totusi...originalitate, un stil anume ! Necesita logica, simt artistic, proportie a formelor, combinare a culorilor, a densitatilor ( texturilor) si nu in ultimul rand, simt tehnic. Odata indeplinite aceste conditii, rezultatele nu intarzie sa apara. Aceste rezultate sunt vizibile tuturor, unele dintre ele ( multe, dealtfel...) nu au apucat sa vada lumina ecranelor monitoarelor sau gadget-urilor pentru ca nu am avut timp sa le uploadez. Una peste alta, sunt piese lucrate cu sufletul, cu inima si mai apoi, cu mana. Da, cu mana ! Manufacturare, care poate face posibila aparitia micilor imperfectiuni. De ceva vreme, vad ca mai incearca si altii sa preia ideea mea, lucru care ma face mandru.
Le multumesc tuturor celor care au avut incredere sa-si lase copiii sa doarma in patuturile concepute de mine, celor care au avut incredere in ideile si nebuniile mele. Le multumesc si celor care imi critica gesturile, vorbele si faptele. Asta inseamna comunicare, societate. Iubesc sa fiu om printre oameni ! ( Ca la premiile Grammy... :)) )
Iata ca am ajuns in luna Octombrie. Davidu a inceput scoala. Sunt cat se poate de multumit de el. De la gradi a sarit direct la clasa 1-a. Copilaria lui s-a cam terminat odata cu incheierea sezonului de gradinita. Au inceput indatoririle, teme pentru acasa, etc. Venim tarziu acasa ( eu cu mami) si facem lectiile in mare viteza. Nu avem timp suficient pentru caligrafie. Face niste bastonase si fundite si alte cele...de ma doare capu' . La matematica, e brici baiatul, iar asta ma multumeste cat se poate de mult. Matematica, romana, engleza, fizica si sportul sunt domeniile pe care vreau sa le stapaneasca. Nu-mi doresc sa fie olimpic, dar vreau sa am satisfactii mari. Note gen 9, 10. Acum vad ca merge treaba cu altceva decat note. Calificative !
Nu stiu de ce calificativele sunt mai bune decat notele, dar ma consolez cu gandul ca cei care fac programa scolara si organizeaza sistemul in sine sunt niste oameni inteligenti, lipsiti de interese si de culoare politica. Glumeam, desigur !
In fine... asta e tara in care traim si incerc sa-mi vad de treaba mea, scarbit de piedicile total nenecesare, care se ivesc la tot pasul, scarbit de ce vad la televizor. Apropos, am constatat ca un program de gen Discovery, History, National Geografic sunt niste mijloace de recreere extraordinare. Le recomand. Bineinteles, le urmaresc, uneori adormind cu mancarea in gura, dupa o zi infernala, uneori dupa indelungi negocieri cu piticii mei care monopolizeaza toate televizoarele din casa. Ii mai las sa ma chinuie asa uneori, in ce camera ma duc...desene ! Dar imi place, imi place de mor !
Sa nu uit de zapacita mea mica...Maria. O adevarata termita !!! Saptamana trecuta a spart televizorul din sufragerie. M-a durut sufletul...era un LED cu o diagonala considerabila. Avea o prastie din nu stiu ce revista cu Spider Man de la frate-su. Cica ar fi pus elasticul pe dupa televizor si l-a intins la maxim. A dat drumul prastiei in ecran si BANG! Televizorul s-a transformat intr-unul cu tub cinescop ( il aveam intr-o debara). Acum nu ma gandesc sa il mai schimb pentru ca e rezistent la socuri gen prastie. Stiu asta din copilarie cand gaseam prin fata blocului televizoare aruncate si ma chinuiam sa le sparg tuburile cu pietre. Daca l-as schimba, ar insemna ca accept rezervarea unui buget lunar pentru un televizor nou. No way. Nu sunt bani pentru asta. Si chiar daca ar fi, nu as capitula asa usor in fata unei mici termite. A inteles ca a gresit si se pare ca nu va mai face. Si daca va incerca ii vor trebui bucati de cremene sa reuseasca sa-l sparga :)) I-am explicat ca banutii pe care i-am dat pe televizorul pe care l-a spart ii voi recupera din jucariile pe care nu i le voi mai lua. Cand ii luam lui Daviduc ceva, ii luam si ei, desigur. Altfel...in casa se dezlantuia Jihadul. Mi-e greu sa o vad cum ravneste, dar trebuie sa simta. Bataia sau urletele nu aduc nimic bun, ba din contra. Asa ca metodele simple pe care le-am aplicat de-a lungul timpului si la ea si la David au dat rezultate. Si anume...constrangerea anumitor drepturi gen jucarii, uitat la televizor, iesit afara. Merge. Asta-i doare cel mai rau si ii face sa se gandeasca. Probleme vor mai aparea, odata cu trecerea anilor, dar eu voi fi acolo sa-i temperez, sa-i amendez cand este cazul, sa veghez la buna dezvoltare din punct de vedere comportamental. Important e sa fie sanatosi, in rest...
Pfff.... a trecut iarna. Ce bine e ! E soare, ziua e mai lunga, ce chef de de toate am. Davidu merge perfect cu scoala, Maria a inceput sa fie cum trebuie sa fie o fetita, sotia mea e din ce in ce mai frumoasa.
Mda... e luna Noiembrie din anul 2014. David... e praf cu scoala. Daca a reusit sa inteleaga si sa rezolve un sistem de 2 ecuatii cu 2 necunoscute, in clasa 1, dupa ce m-am tinut de capul lui, inseamna ca am un material extraordinar de bun de slefuit. Daca l-am facut sa inteleaga ca 5-7 = -2 inseamna ca am ce slefui. Dar toate astea...anul trecut. Anul asta...e praf puiu' de om. Neavand suficient timp pentru el am inceput sa-l pierd. Mare atentie dragi parinti, nu-i lasati, tineti-va de capul lor ! Fara continuitate, orice efort este in zadar. Piticii invata repede si fara lucru, uita repede ! Branza buna in burduf de caine... asa imi spuneau si mie, ai mei, cand eram de varsta lui. Dar cu cate un ghiont de la spate am reusit sa fiu deasupra multora de varsta mea si cu siguranta, asta se va intampla si cu el. De frumusete... nu duce lipsa deloc. Usor blondut, cu un par des si sanatos, cu o figura ce ma face sa il vad cum va arata pe la 25-30 ani.....un barbat elegant, puternic, frumos. Imi voi dedica tot timpul si toata energia ca sa-l duc pe drumul care il va duce acolo unde visez, unde viseaza orice parinte.
Mi-am promis ca in 2 luni il voi aduce pe linia de plutire si chiar un pic mai sus. Pentru asta va trebui sa muncesc mai putin la atelier si sa stau mai mult cu el. O voi face. E pacat sa pierd un asemenea specimen din mana.
Maria... o adevarata domnita. Cand isi pune manutele de gatul meu, pur si simplu, mi se-nmoaie posmagii. Ma ia somnul cand ii miros parul, cand sta seara la televizor calare pe mine. Asta nu inseamna ca domnita mea nu are cornite !!! Pfai de capu' meu ! E maxim de nazdravana si de "tare-n gura". Tot sa aiba ea ultimul cuvant... Dar imi place, ii sta bine :)) Sunt momente cand ma uit la fatzuca ei ca prostu' si uit de tot si nu mai aud nimic in jur. E prea frumoasa pentru secolul asta. Pe langa asta... e si isteata. Inca la gradi, a invatat de la Buni, de la Tataie si de la Mami sa scrie literele si cifrele. In maxim un an, preconizez ca va avea un jurnal pe jumatate scris. Mi se pare perfecta ! O fi din cauza ca e copilul meu? ::)))
Hello ! Iata-ne la sfarsit de an scolar 2014-2015. Davidu' a obtinut media "FB" la Mate. Merita ! Desigur, a trebuit impins mereu de la spate. Trebuie mereu sa-i aduc aminte ca scoala reprezinta indatorirea lui cea mai cea... Maria... o zapacita, o frumoasa, un inger. Din toamna incepem clasa "0" . Ne-am facut mari !
Pff... Iulie 2018. Ce de vreme a trecut ! N-am mai scris de ceva timp. Davidu are 11 ani. A terminat clasa a 5-a cu media generala 9.55. Are mici lacune, pe colo, pe colo, dar merita toate aprecierile. I-am promis ca daca ia bursa de merit, mai plusez eu de inca 5 ori. Mi-a luat banii !!! Nu stiu daca asta l-a stimulat in mod deosebit ca am observat ca nu e lesinat dupa bani. Probabil o reprezenta un 1% din totalul factorilor. In orice caz, cand lua note de 7 sau 8 simtea dezamagirea mea si am observat ca unul din lucrurile care nu-i plac este acela de a ma vedea dezamagit de rezultatele lui. Cred ca asta e cel mai important factor. E un sufletist. E profund, e iubitor, e sensibil, are un suflet cum mi-as dori sa aiba toti oamenii de pe planeta asta.
Maria a terminat clasa a 2-a. FB pe linie. Fata de David, Maria e un pic mai zapacita, mai artagoasa, mai pragmatica. Are o doamna invatatoare cum mi-as dori sa aiba toti copiii. Are talentul de a-i struni fara sa-i jigneasca. Intr-o seara, cand ne intorceam din parc, toti 4, desi usor obositi, plini de glume si de rasete, Maria mea a inceput sa planga subit. Am intrebat-o de ce plange. Raspuns : "Nu am citit povestea". Le daduse doamna sa citesca una sau doua povesti, din cartea de la scoala ( nu stiu care carte) in jurul carora, a doua zi, sa discute. Si bineinteles ca zapacita mea a constientizat ca e nasoala treaba. Plans, plans si iar plans. Bineinteles ca noi mai aveam putin si ne tavaleam de ras. Am incercat sa o linistesc si i-am zis ca ajungem acasa in 5 minute si are timp sa citeasca macar o data. Odata ajunsi in casa, dezbracat, spalat, mancat. I-am zis ca o sa o sun pe doamna sa-i spun sa o asculte a doua zi. Pfff, iar plans. S-a apucat sa citesca. Nu prea mult, ca a adormit cu cartea-n mana. Atunci mi-am dat seama ca, din rusine fata de doamna, fata ceilalti colegi ( in niciun caz fata de mine sau maica-sa...) invata. Invata, una peste alta, pentru ca femeia asta stie sa-i motiveze. Bravo ei. Ii multumesc din suflet ca se implica.
In ce tine de calitatea profesorilor ( aceea de buni pedagogi) simt ca e usor in scadere. Si nu din vina lor, ci din vina mizeriei de sitem care-i plateste in scarba, netinand cont ca viitorul natiunii asteia le trece lor, prin maini. Alt motiv este acela ca unii parinti au inteles gresit democratia, ca interzic invatatorului / profesorului sa ridice tonul la copii. Pai d-aia exista copii care dau dovada de nesimtire, de nepasare, de egoism ! Ca asa sunt educati de niste parinti aroganti, plini de aere ( aere luate din atmosfera, ca altfel...nu se vede de unde) de niste uscaturi ale societatii care creeaza copiilor o imagine falsa a lumii in care traiesc, cu iz de egocentrism. Profesorul ce sa faca ? I se face lehamite ! E o reactie normala. Vai de mama noastra ! Vai de tara asta ! Am ajuns la mana unei "firme" care s-a autointitulat UE si care face tot ce se poate pentru a ne distruge complet (FINANCIAR-ECONOMIC prin distrugerea agriculturii, zootehniei, industriei de orice fel (farmaceutica, alimentara, energetica, metalurgica, textila, etc... si MORAL prin metoda "dezbina si cucereste", in special prin ura cetatenilor fata de cei care ne conduc). Cum ? Simplu ! Agreeaza si incurajeaza infractionalitatea la nivel inalt, creand astfel motivul ( lasat vizibil) ca ura sa se nasca. Ce produce asta ? Scarba fata de propria tara, fata de istoria tarii, fata de conceptul de "tara" si duc la pierderea identitatii nationale. Hotii scapa, pentru ca li s-a promis ca vor fi aparati deindata ce media si legea vor vedea si vor incearca sa pedepseasca indivizii in cauza. Ehh...poveste lunga.
Ca o arma impotriva astfelor de uscaturi, i-am explicat lui David ca nu are voie niciodata sa dea primul. Daca ajunge vreo uscatura d-asta sa dea primul...stie ca are dreptul legal si dezlegare de la mine, sa se apere si sa o faca astfel incat atacatorul sa nu mai poata ataca. Poate gresesc din punctul altora de vedere, dar un individ puternic, corect, care-si apara dreptatea, numai asa se construieste. La fel, natiunea. A noastra...ce sa zic... Am cam inceput sa permitem sa fim calcati in picioare de autointitulatii europeni sau de americani. Din nesimtire, din frica...nu stiu. Dar nu vad cu ochi buni natiunea asta. Sa-mi fie cu iertare, dar sunt realist, iar toate schimbarile din viata politica si sociala care au efecte directe asupra confortului economic si asupra nationalismului multor cetateni ai acestei tari, nu fac altceva decat sa slabeasca individul si, per total, societatea romaneasca. Simt un pic de deznadejde, dar stiu ca undeva, in adancul sufletelor si creierelor noastre mai este un pic de mandrie. Iar mandria asta, candva, va intoarce lumea cu rotile in sus. Sunt sigur de asta. Dar ca sa ajungem acolo, trebuie sa ne educam copiii. Sa inteleaga ca nu au voie sa atace. Iar cand sunt atacati si dialogul nu rezolva nimic, sa riposteze hotarat. Sa-si apere viata, familia, tara. Da, si tara ! Ca nu e a lor, ci a copiilor lor, a nepotilor lor... Trebuie sa lasam ceva din ce in ce mai bun, generatiei urmatoare. A zis bine Stefan cel Mare. Dar a ajuns atat de mic si de necunoscut din cauza nesimtirii, din cauza inculturii, din cauza manelizarii excesive. Motivele astea sunt cultivate si dezvoltate de autointitulatii europeni care ne dau ordine si ne recomanda legi, dar care umbla rupti de beti pe la intalniri u-europene. Ne vor o piata de desfacere. O tara rupta-n bucati. O tara care nu mai produce nimic, o tara care doar sa cumpere spurcaciunile pe care le produc ei, cu dedicatie. Cum sa lasi o tara ca Romania ( cu potential ! resurse naturale, inteligența, etc...) sa devina independenta ? Dragii europenoizi o percep ca pe un potential pericol. Prin urmare, ne iau tot, ca mai apoi, sa ne dea ei, ce vor. Noi le permitem !!! Noi ii lasam ! Jumatate din vina e a noastra. Sa ne spalam cu jumatatea asta, pe cap si sa ne traim soarta pe care am acceptat-o. Astept sa explodeze mandria din fiecare. Poate nu in timpul vietii mele. Poate nu in timpul vietii copiilor mei. Dar candva se va intampla. Sunt convins ! In fine. Am atat de multe de spus...
Sa ma intorc nitel la David. Omu' nici nu luase bursa ( in mana) ca deja m-a pus sa-i cumpar Fortnite, V-bugs pentru joc, etc... Deja cheltuia din bani, desi nu-i avea. In fine, desi am comentat, i-am dat. Că de...i-am promis. I-a cheltuit numai pe prostii, dar l-am lasat sa faca asta, ca asta i-a placut. E un copil bun si merita sa-i fac toate mendrele.
In ce tine de site si de atelier...am planuri mari. Or sa se materializeze prin Septembrie. Site nou, minunatii noi. Sunt mandru de ideile mele si simt ca trebuiau realizate de ieri. Asta e. Usor-usor.
Iete ca a venit, iar, primavara. Suntem in 2019. Wow ! Ce de timp a trecut. Unii din noi au cate un rid, in plus, pe fata. Dar ne prefacem ca suntem inca tinerei. Corect, parinti ? Coreeect ! Dar asa si e. Suntem tinerei, frumosi si puternici. Ne dam seama ca a trecut vremea cand ne uitam la copii, cand ii vedem ca au crescut. Buuun. Sa vedem...
Incepep cu Davidescul. Tot frumos, tot dastept, tot puturos. Asculta un fel de muzica de n-o inteleg, oricat as vrea. Parca si tata se minuna cand auzea ce ascult, la vremea aia ( Snap, Mc Hammer, Prodigy si alte minunatii). Cand eram mai tinerel, cantam la chitara. Si acum ma mai prostesc la ea...o semiacustica Yamaha, neagra, luciosa...superba ( a inceput sa falseze Mi-ul subtire, dar n-am timp sa ma duc dupa corzi). Am ureche muzicala, din belsug, dar cu toate astea, ma straduiesc sa gasesc muzica din ce asculta omu'. M-am lasat pagubas, cum, probabil, si tata s-a lasat :))
Mi-a mancat ficatii. Daca nu il trimit la lectii, el nu se plictiseste de gadgeturi. E jale. In clasa a 6-a, semestrul 1, ce sa vezi ? Numai note de 10 ! Numai ca notele de 10 cam lipsesc la Mate, Romana si Fizica. Mooor ! "Cum, ma, tata, tocmai la astea ai luat note mai mici ?" Si...ZBANG, pun mana pe telefon, si l-am bagat din nou la meditatii la mate. Acu', iar s-a indreptat. Dar nu-i mai dau pauza, il tin la meditatii la mate, for ever ! E o mini scoala langa noi, unde se organizeaza cursuri extra la diverse materii. Bag mate in el ca in sac, nu-l mai las. L-am lasat si n-am facut bine. Semestrul 2 l-a inceput mai bine la astea 3 materii decat modul in care a terminat semestrul 1. Bag span in el. Asta e. S-a cam ingrasat. Mooor ! Din cauza programului ( schimbul 2, la scoala). O mare aberatie a secolului asta, aberatie care, cred ca nu mai in tarile excomuniste mai dainuieste. Cand sa-si faca lectiile, cand sa faca meditatii, cand sa joace, cand sa faca sport ? Noaptea, poate. Vai de tara mea ! In fine. Desigur, sportul l-am lasat pe ultimul loc, dand prioritate scolii. Ca sa compensez, i-am cumparat niste benzi elastice de diverse culori si grade de elasticitate si l-am invatat sa lucreze cu ele. Toate grupele de muschi. I-am facut program, m-am jucat vreo 2 saptamani cu el si l-am lasat sa-si tina programul, singur. Si stiti, nu ? N-a mai facut nimic. Acu', imi zic in sinea mea, lasa ca schim programul. Si i-am facut altceva. In loc sa faca programul de 1 ora, i-am facut o alta schema. Doar 15 minute pe zi ! Supercircuite ( exercitii pe grupe de muschi de la mare la mic, inseriate, fara pauza). L-am frant ! In 15 minute, pe 1 metru patrat, l-am indoit. Era rosu ca racu'. Chestia e sa arda. Sa arda cat mai multe calorii intr-un timp cat mai scurt. Astfel, organismul arde in continuare, si pe restul zilei. Toate bune si frumoase. A dat vreo 3-4 kg jos. Nu va imaginati ca e prea gras. Pur si simplu, vreau sa fie perfect. A tinut si minunea asta, tot aproximativ cam circa 3 zile. Am reconfigurat traseul. I-am taiat macaroana la PS4. I-am zis asa : "My friend, faci 4 flotari, corecte, pana jos, cu spatele drept si iti recastigi dreptul de folosinta pentru joc". Ce credeti ? A facut doar jumatate de flotare. Am innebunit. Moama, mor, mi-am zis. "Barbate, cand faci 4 flotari, ma chemi, imi arati, si gata, te joci". Asta, ca sa-l fortez sa lucreze, ca altfel n-avea cum sa faca 4 flotari, plecand de la...niciuna, in veci. Dupa vreo 2 saptamani, vine omu' si-mi zice: " Ia loc si numara" Si bang, bang, bang, baaaang. A 4-a, mai greu, dar a intrat. "Bravo, barbate !", i-am zis. "Ia de te joaca". Si mai stau eu nitel ( in sedinta, cu mine insumi) si ma gandesc: "Ba, cum sa-l ard io, ca asta ma face din incheietura". Bingo ! I-am dat target. "Sambata ce vine, 5 flotari ! Altfel, ti-l iau din nou". Si ce credeti ? A facut 5. Urmatoarea Sambata, 6, urmatoarea...7. Hai, bravo, Olimpiule, l-am stimulat sa lucreze ( cred ca lucreaza, ca altfel n-are cum sa scoata flotarile din buzunar). Acu', astept sa vina Sambata urmatoare sa vad daca face 8. Nu face, taiete ! Taiete, pana face. Greutatea...a ramas aceeasi ( vreo 58 kg). As vrea sa ajunga la 53-54. E greu. E in crestere si nu vreau sa umblam la mancare. Bine, si asta e controlata, dar nu vreau sa-i privez organismul de nutrienti. Daca arde, organismul da afara tot ce nu-i trebuie. Pe la 15 ani, il baga in sala, sa arda calorii la greu si sa prind forma. In fine, treburi de barbati...
Maria...uoaileeeu. Ne-a terminat psihic, pana i-am schimbat telefonul. Avea unul bun. Bun,bun ! Dar vroia d-ala cu marul, ca nu stiu ce TikTok facea cu fetele din clasa, iar pe ala asiatic avea nu stiu ce limite. Am pus boticu' si eu si maica-sa. Ne-am dus de i-am luat un mar 6. Ce vorbesti... era in culmea fericirii. Multumirea ei a facut toti banii. In rest, o fandosita, o zapacita. Se cearta toata ziua cu maica-sa, cel mai mult pe haine, pe cum sa se imbrace. Vin intr-o zi acasa, o gasesc mascata, toata. Ruj, fard, rimel, chestii. Ce vorbesti, frate...am innebunit. Desi imi place ca e interesata de aspectul ei, desi imi place ca vrea sa fie mai mare ( cum am vrut toti, dealtfel) ma supara. Cred ca ma supara cel mai tare, gandul ca...creste. Offf.
Cu scoala merge foarte bine. Face mereu suta la Comper. E forta, fata. Se mai ciomageste cu frate-su, se mai cearta. Chestii d-astea, intre frati.
Maica-sa ( fosta mea prietena - actuala sotie) :))) tot frumoasa. Ba, da frumoasa ! Frumoasa rau. Am fost destept cand i-am zis ca vreau sa fie nevasta mea. Face o mancare...ca la mama (tata) acasa. Baga lectii cu zapacitii, la greu. Ce sa faci ? O sa ne fie dor de vremea asta.
Eu ? Bine ! Multumesc de intrebare. Bag la greu. Tura la pompieri, atelier. Circuit inchis. Siteul mi-a iesit cum am vrut, produse si idei noi...la greu. Vad ca sunt apreciate de public si asta imi da curaj. Am venit cu gamele Start care vad ca au prins bine. Normal, au si aparut copiatorii ieftini, dar ei sunt in lumea lor, cu chiciurile lor, cu preturile lor, cu clientii lor. Clientii mei sunt mai destepti ! ;)
Imi place ce fac, imi place ca ideile cerute de parinti, au devenit proiecte materializate si fac ca portofoliul sa fie unul bogat si variat. Sunt curios cum o sa arate peste vreun an. In fine, sper ca nu ma apuc sa scriu tocmai peste-un an. Pan-oi mai scrie, sanatate tuturor !
12 Mai 2019 - aproape sfarsit de an scolar. Astept carnetele de note ! Bababibaaaaam....

References: In fine
In fine
In fine
In fine
In fine
In fine